เก็บตกการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ธนาคารกรุงเทพเชิดชูเกษตรกรดีเด่น
นายปิยะ ซอโสตถิกุล ผู้ช่วยผู้จัดการใหญ่ ธนาคารกรุงเทพ เปิดเผยว่า ธนาคารได้จัดกิจกรรมฉลอง 10 ปี โครงการเกษตรก้าวหน้า ขึ้นในวันศุกร์ที่ 9 ก.ค. 2553 พร้อมจัดให้มีการยกย่องเชิดชูบุคลากรทางภาคการเกษตรจำนวน 10 ท่าน ที่มีผลงานดีเด่นและทำคุณประโยชน์แก่กระบวนการเกษตรก้าวหน้า เพื่อเป็นแบบอย่างให้ผู้สนใจในการพัฒนาตนเองให้เป็นเกษตรกรก้าวหน้ามากขึ้น ซึ่งจะทำให้ภาคการเกษตรแข็งแรง
ธนาคารกรุงเทพได้ให้การสนับสนุนวงเงินสินเชื่อแก่ลูกค้าเกษตรก้าวหน้าไปแล้วกว่า 5,000 ราย วงเงินรวมกว่า 2.5 หมื่นล้านบาท ซึ่งเป็นสัดส่วนการตลาดด้านสินเชื่อที่ไม่ต่ำกว่า 50% ของอุตสาหกรรมเกษตรก้าวหน้า 
ธนชาตนครหลวงไทยจับมือเอทีเอ็ม
นายชัยวัฒน์ อุทัยวรรณ์ ประธานเจ้าหน้าที่บริหารและกรรมการผู้จัดการใหญ่ ธนาคารนครหลวงไทย เปิดเผยว่า ธนาคารนครหลวงไทย และธนาคารธนชาต ได้ร่วมบริการตู้เอทีเอ็มจำนวน 2,200 ตู้ ให้เป็นธนาคารเดียวกัน โดยผู้ถือบัตรของ 2 ธนาคาร จำนวนกว่า 1.5 ล้านบัตร สามารถทำรายการเกี่ยวกับการถอนเงิน และสอบถามยอดเงินคงเหลือในบัญชีผ่านตู้เอทีเอ็มทุกตู้ของทั้งสองธนาคาร โดยจะได้รับการยกเว้นค่าธรรมเนียมจากปกติเสียครั้งละ 5 บาท เมื่อทำรายการผ่านตู้เอทีเอ็มต่างธนาคารเกิน 4 ครั้งต่อเดือน